# Birthe Rønn Hornbech

### Fra Wikipedia, den frie encyklopædi

Du har nye beskeder (forskel fra næstsidste redigering).

Folketingsmedlem Birthe Rønn Hornbech
Privat:
Født: | 18. oktober 1943
Profession: | Cand.jur. (vicepolitimester)
Politisk:
Parti: | Venstre
Medlemsår: | 1984–87 & 1990–
Parlamentarisk karriere: | Retspolitisk og kirkepolitisk ordfører
Kreds: | Køgekredsen

Birthe Johanne Sparrevohn Rønn Hornbech, (født 18. oktober 1943 i København), vicepolitimester, forfatter og medlem af Folketinget for Venstre i Køgekredsen, Roskilde Amtskreds, siden 12. december 1990 samt 10. januar 1984 – 8. september 1987.

Datter af sognepræst Christen Rainold Sparrevohn Rønn og exam.pharm. Ellen Kryger Rønn.

Student fra Aurehøj Statsgymnasium, 1963. Cand.jur. fra Københavns Universitet, 1971.

Politifuldmægtig i Roskilde 1971-76, hos Rigspolitichefen 1976-81 og vicepolitimester samme sted siden 1981. Lærer på Politiskolen 1978-84 og 1988-90.

Medlem af Det Danske Teaters bestyrelse 1987-90, af Det Sikkerheds- og Nedrustningspolitiske Udvalg 1986-95, af UNESCO's nationalkommission 1986-93. Medlem af Forbrugerrådet 1985-89, af Dansk Pressenævn 1983-85 og igen fra 1990-91, af Værnepligtsnævnet siden 1986. Medlem af Venstres hovedbestyrelse 1985-88 og 1989-91. Landsformand for LOF 1985-88. Formand for Venstres Forsvarsudvalg 1984-86, for Folketingets Kirkeudvalg siden 1990 og næstformand for Folketingets Retsudvalg fra 2001. Partiets retspolitiske ordfører fra 1994, og i spørgsmål vedr. Folketingets forretningsorden fra 1994.

Har skrevet causerisamlingen »Og så gik«, 1990, »Udlændinge i Danmark«, 1993 og bidrag til antologien »Min bedste lærer« (»Gammelfar«, statsadvokat J.M. Hertz). Gyldendals debatbøger: »Så gik der politik i det«, 1997, og »En lige venstre, 2001. Artikler om Folkekirken: Aalborg Stiftsbog 1999, Roskilde Stiftsbog 2001 og Odense Stiftsbog 2001. Phønix: Kirken og Embedet (mindeartikel om dr. theol. Leif Grane). Vartovbogen 2000: Grundloven er god nok. Kommentator på Weekendavisen 1997-98, gæsteskribent Dansk Kirketidende 2001, Kristeligt Dagblad og Politiken 2001 og gæsteanmelder i Ekstra Bladet 2001. Diverse artikler og kronikker i dagblade og tidsskrifter.

Birthe Rønn Hornbech er vidt respekteret for sin ofte bramfrie facon og sin indædte kamp for sine synspunkter, der i nogle tilfælde er anderledes end VK-regeringens. Blandt andet har Hornbech stemt med oppositionen i spørgsmålet om øget overvågning.

## [redigér] Bibliografi

- Og så gik, 1990
- Udlændinge i Danmark, 1993
- Så gik der politik i det, Gyldendal, 1997
- En lige venstre, Gyldendal, 2001
- Ret og rimeligt, Gyldendal, 2004
- Kirsten Jacobsen: På livet løs - En samtale mellem Lise Nørgaard og Birthe Rønn Hornbech, Gyldendal, 2004
- Tale er guld, Gyldendal, 2006
- Fra krigsbarn til folkevalgt, DR Multimedie, 2007 (i anledning af tildelingen af Rosenkjærprisen)

## [redigér] Ekstern kilde/henvisning

- Folketingets biografi om Birthe Rønn Hornbech
- Birthe Rønn Hornbechs hjemmeside på venstre.dk

Hentet fra "http://da.wikipedia.org../../../b/i/r/Birthe_R%C3%B8nn_Hornbech_3b41.html"

Kategorier: Født i 1943 | Folketingsmedlemmer fra Venstre | Folketingsmedlemmer i 1980'erne | Folketingsmedlemmer i 1990'erne | Folketingsmedlemmer i 2000'erne | Debattører

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg